title: Magdalenenberg tcarma
text: Magdalenenberg tcarma tir sersafa naboxa ke Azilugal tigisa koe Schwartzwald gola koe Germana. Dem krotc vas 33000 m3 is xakola vas 102 m- is refe ontine vas 6.60 m-, tir telo logijafa tcarma ke Halstatt araya. Bak Mialukugal, amuda ektunafa gu Maria Magdalena tumtikya ticeon zo vegeduyur nume va yolt ( Venta ke Magdalena ) di ziliyir. Eze 4 km- xim ke keltafa wida moe Kapf velk vamoe artexo ke Kirnach kuksa isu Brigach zo kosmayad. Bana wida wali -600 is -550 anton zo kereleyer kiren azilaf rob kalion zo puskeyed.